సి.ఎన్. అశ్వత్ నారాయణ్

సి.ఎన్. అశ్వత్ నారాయణ్ కర్ణాటక రాష్ట్రానికి చెందిన రాజకీయ నాయకుడు. ఆయన మల్లేశ్వరం అసెంబ్లీ నియోజకవర్గం నుండి మూడుసార్లు సార్లు ఎమ్మెల్యేగా గెలిచి,  బసవరాజు బొమ్మై మంత్రివర్గంలో ఉన్నత విద్య, ఐటీ & బీటీ, సైన్స్ అండ్ టెక్నాలజీ, నైపుణాభివృద్ధి శాఖల మంత్రిగా భాద్యతలు నిర్వహించాడు.
రాజకీయ జీవితం
సి.ఎన్. అశ్వత్ నారాయణ్ బీజేపీ పార్టీ ద్వారా రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో బీజేపీ తరపున మల్లేశ్వరం అసెంబ్లీ నియోజకవర్గం నుండి పోటీ చేసి ఓడిపోయాడు. ఆయన 2008లో జరిగిన అసెంబ్లీ ఎన్నికల్లో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. అశ్వత్ నారాయణ్ 2013లో జరిగిన ఎన్నికల్లో వరుసగా రెండోసారి, 2018లో మూడోసారి ఎమ్మెల్యేగా గెలిచి బి.ఎస్.యడ్యూరప్ప మంత్రివర్గంలో కర్ణాటక రాష్ట్ర 8వ ఉప ముఖ్యమంత్రి,  వైద్యవిద్య, నైపుణాభివృద్ధి, ఐటీ & బీటీ, సైన్స్ అండ్ టెక్నాలజీ, ఉన్నత విద్య శాఖల మంత్రిగా పని చేసి  ఆ తరువాత 20 ఆగష్టు 2021 నుండి  13 మే 2023 వరకు  బసవరాజు బొమ్మై మంత్రివర్గంలో ఉన్నత విద్య, ఐటీక్&బీటీ, సైన్స్ అండ్ టెక్నాలజీ, నైపుణాభివృద్ధి శాఖల మంత్రిగా భాద్యతలు నిర్వహించాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1968 జననాలు
వర్గం:భారతీయ జనతా పార్టీ రాజకీయ నాయకులు